Súradnice: 49°07′24″S 19°10′09″V﻿ / ﻿49,1233°S 19,1692°V﻿ / 49.1233; 19.1692

**Ľubochnianka** je potok na severnom Slovensku, preteká územím okresu Ružomberok, len na krátkom úseku v pramennej oblasti tvorí hranicu s okresom Martin. Je to ľavostranný prítok Váhu dlhý 24 km.

Pramení vo Veľkej Fatre, pod hlavným hrebeňom medzi Ploskou (1 532,1 m n. m.) a sedlom Ploskej, v nadmorskej výške okolo 1 440 m n. m.

Prvým významnejším prítokom je potok tečúci spod Borišova (1 509,5 m n. m.), ktorý priberá zľava. Ľubochnianka vytvára dlhú Ľubochniansku dolinu, ktorou preteká z juhu na sever. Postupne priberá viacero prítokov: z doliny Lipová (zľava), z doliny Vyšná Štefanová (zľava), pri osade Rakytov rovnomerný prítok sprava a následne ľavostranný prítok z doliny Nižná Štefanová. Nasleduje prítok z Kornietovej doliny (zľava), potok Jarabinská tiež zľava, významný pravostranný prítok Blatná, pretekajúci dolinou Blatné a do Ľubochnianky sa vlieva pri horárni Blatná. Z ďalších prítokov sú to: tri ľavostranné prítoky postupne z dolín Vyšná Lipová, Stredná Lipová a Nižná Lipová (603,4 m n. m.), nasleduje pravostranná Čierňava pri horárni Čierňavy, ďalej prítok z Rebrovej doliny (zľava), z doliny Raková (zľava) a ďalšie ľavostranné prítoky, Kľacký potok a prítok (544,8 m n. m.) spod Chládkového (1 240,4 m n. m.). Pri osade Salatín sa vlievajú potoky Salatín (sprava) a Turecké (zľava), vzápätí pravostranné Stupecké a Veľký Kračkov. Na ľavom brehu míňa rekreačné stredisko Dolina a veľkým oblúkom sa koryto stáča na severovýchod. Tečie cez osadu Píla a Ľubochnianska dolina vyúsťuje do údolia Váhu. Preteká cez Ľubochňu a v jej katastrálnom území sa vlieva do Váhu. Hodnota priemerného prietoku v ústí je 2,4 m³/s.

Referencie
----------

1. ↑   *Názvy vodných tokov* [online]. Bratislava: Úrad geodézie, kartografie a katastra SR, [cit. 2022-10-28]. Dostupné online.
2. ↑   *Mapový portál HIKING.SK* [online]. Denník N, [cit. 2022-10-28]. Dostupné online.

Externé odkazy
--------------

* Pramenná oblasť na turistickej mape

Súradnice: 49°07′23″S 19°10′09″V﻿ / ﻿49,122973°S 19,169115°V﻿ / 49.122973; 19.169115

| * z
* d
* u
Vodné toky v povodí **Ľubochnianky** |
| --- |
| *Ľubochnianka* → *Váh* → *Dunaj* |
| Vodné toky | Besná · Blatná · Bolfová · Briestočná · Čepeľová · Čierňava · Hlinová · Chmelinec · Chovanová Murinka · Jarabinská · Javorisko · Kamenná Murinka · Kľacký potok · Konská · Kornietová · Kračkov · Krivá · Lipová · **Ľubochnianka** · Matejová · Močidlo · Nevedomá · Nižná Lipová · Nižná Štefanová · Nižné Krátke · Perušín · Petreková · Pod Fatrou · Raková · Rakytov · Rakytovec · Rebrová · Rudné · Salatín · Stupecké · Turecké · Veľký Kračkov · Vrátočný potok · Vyšná Štefanová · Vyšné Krátke |
| Vodná plocha | Jazero Blatné |


| * z
* d
* u
Vodné toky v povodí **Váhu** (od výtoku z Liptovskej Mary po sútok s Oravou) |
| --- |
| Vodné toky | 
* Besná
* Bežanský potok
* Biela
* Biely breh
* Budkovica
* Bukovec
* Bystrý potok
* Čutkov potok
* Holubí potok
* Hrabovský potok
* Choča
* Chočský potok
* Ivachnovský potok
* Kalamenianka
* Kamenný potok
* Kľačianka
* Komjatná
* Komornícky potok
* Likavka
* Liskovský potok
* Lúčny potok
* Ludrovčanka
* Ľanový potok
* Ľubeľský potok
* **Ľubochnianka**
* **Ľupčianka**
* Malatínka
* **Orava**
* **Revúca**
* Sliačanka
* **Štiavničanka**
* **Teplianka**
* Turík
* Vrchhorský potok
* Vyšnosliačsky potok
* Zúbra
* Žimerov potok

 |
| Vodné plochy | 
* Vodná nádrž Bešeňová
* Vodná nádrž Hrabovo

 |